Πανεπιστήμιο Ντε Μόντφορτ

Το Πανεπιστήμιο Ντε Μόντφορτ (αγγλικά: De Montfort University) είναι δημόσιο ερευνητικό πανεπιστήμιο, το οποίο εδρεύει στο Λέστερ της Αγγλίας. Η κύρια πανεπιστημιούπολη του βρίσκεται στο κέντρο της πόλης, ενώ το πανεπιστήμιο άνοιξε και νέα πανεπιστημιούπολη στο Ντουμπάι των Ηνωμένων Αραβικών Εμιράτων το 2021.Το Πανεπιστήμιο Ντε Μόντφορτ απέκτησε πανεπιστημιακό καθεστώς στις 26 Ιουνίου του 1992 και αποτελεί μετεξέλιξη του Πολυτεχνείου του Λέστερ και της Σχολής Τεχνών του Λέστερ, η οποία ιδρύθηκε το 1870.

 Το Πανεπιστήμιο Ντε Μόντφορτ είναι ένα δυναμικό και εξαιρετικά ανερχόμενο Ανώτατο Εκπαιδευτικό Ίδρυμα, το οποίο έχει μακρά ιστορία στο να βελτιώνει τις ζωές των ανθρώπων μέσα από την εκπαίδευση.Στο όνομα του Πανεπιστημίου, αντανακλάται η σχέση του με τον Σάιμον Ντε Μόντφορτ, (κόμης του Λέστερ) ο οποίος υπήρξε εξέχον πρόσωπο στην βρετανική Μεσαιωνική ιστορία, μιας και το 1265 εγκαθίδρυσε το πρώτο Κοινοβούλιο.Αξίζει να σημειωθεί, ότι το 1967 οι Pink Floyd έπαιξαν μουσική στο Student's Union του Πανεπιστημίου, ενώ το 2016, ο πρώην πρωθυπουργός του Ηνωμένου Βασιλείου Γκόρντον Μπράουν, επέλεξε το Πανεπιστήμιο Ντε Μόντφορτ για να βγάλει λόγο, ενώπιον των ΜΜΕ, υπέρ της παραμονής του Ηνωμένου Βασιλείου στην ΕΕ, λίγες ημέρες πριν το ιστορικό δημοψήφισμα εκείνου του καλοκαιριού, το οποίο έκρινε το ευρωπαϊκό μέλλον του Ηνωμένου Βασιλείου.Το μότο του Πανεπιστημίου είναι "Αριστεία & Ζήλος". Το Πανεπιστήμιο Ντε Μόντφορτ προσφέρει ένα ευρύ φάσμα προπτυχιακών, μεταπτυχιακών και διδακτορικών σπουδών. Φημίζεται ιδιαιτέρως για τις Σχολές της Αρχιτεκτονικής, Νομικής, Διοίκησης Επιχειρήσεων, Πληροφορικής, Λογιστικής, Φαρμακευτικής και Πολιτικών Επιστημών. Το Πανεπιστήμιο διακρίνεται επίσης και στη Ρομποτική.Στο κτήριο Χιού Άστον της Νομικής του Σχολής, υπάρχει ενσωματωμένη μια προσομοίωση δικαστηρίου, η οποία επιτρέπει στους φοιτητές να έρχονται σε επαφή με το mooting (εικονική προσομοίωση δίκης). Είναι ένα από τα λιγοστά πανεπιστήμια στο Ηνωμένο Βασίλειο που παρέχουν αυτή την δυνατότητα.Πέραν της θεωρητικής κατάρτισης, το Πανεπιστήμιο Ντε Μόντφορτ, δίδει ιδιαίτερη έμφαση και στην πρακτική εξάσκηση των φοιτητών σε κάθε επιλεγόμενο γνωστικό πεδίο σπουδών, αναπτύσσοντας σημαντικές συνεργασίες με κορυφαία εγχώρια και αλλοδαπά ανώτατα εκπαιδευτικά ιδρύματα, ινστιτούτα αλλά και με την ίδια την αγορά, με την οποία είναι άρρηκτα διασυνδεδεμένο.Αξιοσημείωτο είναι το γεγονός, ότι το Πανεπιστήμιο παρέχει μεταπτυχιακό τίτλο σπουδών στο αθλητικό μάνατζμεντ, μοναδικό ακαδημαϊκό πρόγραμμα στον κόσμο, το οποίο είναι εγκεκριμένο από την Παγκόσμια Ποδοσφαιρική Ομοσπονδία (FIFA Master). Για την επιτυχή περάτωση του ως άνω κύκλου σπουδών, οι φοιτητές υποχρεούνται να σπουδάσουν σε τρείς διαφορετικές πόλεις: στο Λέστερ της Αγγλίας, στο Μιλάνο της Ιταλίας και στο Νοσατέλ της Ελβετίας στα αντίστοιχα συνεργαζόμενα πανεπιστήμια.Το 2017, η αγγλική κυβέρνηση έκρινε ότι το επίπεδο διδασκαλίας του Πανεπιστημίου Ντε Μόντφορτ βρίσκεται στο ύψιστο επίπεδο (TEF Gold). Το Πανεπιστήμιο Ντε Μόντφορτ του Λέστερ διατηρεί σχέσεις συνεργασίας με το κορυφαίο και άκρως εκλεκτικό Κινέζικο Πανεπιστήμιο Ναντζίνγκ.Επίσης, το Πανεπιστήμιο συνεργάζεται στενά από το 2012, με την πολύ επιτυχημένη ποδοσφαιρική ομάδα της πόλης, Λέστερ Σίτυ. Στους διαπρεπείς αποφοίτους του Πανεπιστημίου συγκαταλέγονται οι εξής: σερ Πήτερ Σόουλσμπι, πολιτικός, πρώην βουλευτής του Εργατικού Κόμματος, δήμαρχος του Λέστερ Σίμπα Μακόνι: πρώην Υπουργός Οικονομικών της Ζιμπάμπουε Νίο Τζέην Μασίσι: πρώην πρώτη κυρία της Μποτσουάνα Χελένα Κένεντι: δικηγόρος, πρώην βουλευτής με το Εργατικό Κόμμα Άνγκελα Σμίθ: πρώην βουλευτής με το Εργατικό Κόμμα Κρίς Γουίλιαμσον: πρώην βουλευτής με το Εργατικό Κόμμα Τζι-σουνγκ Πάρκ: πρώην ποδοσφαιριστής της Μάντσεστερ Γιουνάιτεντ και της Εθνικής ομάδας ποδοσφαίρου αντρών της Νοτίου Κορέας Ουίλφρεντ Ντίντι: ποδοσφαιριστής της Λέστερ Σίτυ και της Εθνικής ομάδας ποδοσφαίρου αντρών της Νιγηρίας Τσάρλς Ντάνς: Ηθοποιός Κέν Σάτλγουορθ: Αρχιτέκτονας Λουί ντε Μπερνιέρ: Λογοτέχνης (συγγραφέας του βιβλίου "Το μαντολίνο του Λοχαγού Κορέλι") Επίσημος ιστότοπος Ένωση Φοιτητών – Επίσημος ιστότοπος αρχεία του πανεπιστημίου